MŰSZAKI LEÍRÁS

Martfű, Május 1.út 19, hrsz 808/5,

Bölcsőde kialakítás,

épületgépészeti rendszereinek kialakítási munkáihoz.

1.Meglevő gépészeti rendszerek- és műszaki állapotuk:

A meglevő épület 1980 előtt épült, ma Óvodaként üzemel. 
Az épület víz-, gáz-, ellátása, szennyvíz elvezetése a település ellátó rendszereire

csatlakozással biztosított, a csapadékvíz az épület körüli zöld területen  természetes módon elszikkasztásra kerül.
Az épület helyiségeinek fűtésére acélcsöves-, meleg vizes központi fűtési rendszer van kialakítva, 2db 30kW egységteljesítményű elavult-, földgáz üzemű kéményes 
fali gáz-kazánnal.
A használati meleg víz ellátást 2db 200 l-es tárolós villamos- és 1db 125 l-es gáz vízmelegítő biztosítja.

A hideg- meleg vízvezeték hálózat falon kívül- és vakolatba süllyesztett, menetes kötésekkel szerelt horganyzott acélcsőből készült.

A meglevő gépészeti rendszerek az építés óta változtatás nélkül használatban vannak-, azóta átalakításra-, felújításra nem kerültek-, elavult-, rossz műszaki állapotúak.
2.Tervezett átalakítás:

A létesítmény építészetileg átalakításra kerül-, a külső falak utólagos hőszigetelésével-, nyílászáró cserével- és belső átalakításokkal.

Ezzel együtt a meglevő gépészeti rendszereket vezeték- és készülék  
cserével teljes felújításra kerülnek.
2.1.Vízellátó-, szennyvíz elvezető rendszer felújítása-, átalakítása:

Az átalakítás során a meglevő horganyzott acélcső vízvezeték hálózatot- és a túlnyomó-részben azbeszt-cementcső anyagú szennyvíz csatorna hálózatot el kell bontani- és helyettük az új igény szerinti-, ivóvíz ellátásra alkalmas műanyag vízvezeték csőhálózatot-, valamint tokos gumi gyűrüs kötésekkel szerelt PVC, 
KGPVC  műanyag szennyvíz csatorna hálózatot kell kiépíteni.

A használati meleg víz termelésre a gázkazánnal fűtött központi meleg víz termelőt kell beépíteni-, az egyenletes hőmérsékletű meleg víz ellátás biztosítására cirkulációs vezeték hálózattal, a gyermek vizes blokkokban forrázás elleni védelemmel !
A vizes berendezések elhelyezésénél figyelembe kell venni a gyermekek életkori sajátosságait-, csak a beruházóval előzetesen egyeztetett berendezések építhetők be-, az építész terv szerinti elrendezésben-, és az üzemeltetővel egyeztetett beépítési magasságokban ! 

A vizes berendezéseket víz- és energia takarékos csapoló szerelvényekkel kell ellátni !

A vezeték hálózat megfelelőségéről eltakarás előtt nyomás próbával kell meggyőződni !

A vízellátó rendszert használatba vétel előtt ki kell fertőtleníteni-, a megfelelő víz-minőséget ANTSZ vízminta vizsgálattal kell ellenőrizni !

Az üzembe helyezéskor a cirkulációs vezeték hálózatot hidraulikailag be kell szabályozni !  

A vizes berendezések szennyvíz elvezetés szempontjából szokványos kivitelűek-, 

a  szennyvíz csatorna hálózatra bűzzáros szifonon keresztül kell csatlakoztatni !
Az épületen kívüli szennyvíz gyűjtő csatorna hálózatot-, a telekhatárig-, a vízvezetéket a vízmérő aknáig fel kell újítani.
A külső csatorna hálózatot KGPVC műanyag csatorna csőből kell készíteni-, tokos-gumigyűrűs kötésekkel szerelve-, a csatlakozási pontoknál- és a telekhatártól 1m-re PP műanyag ellenőrző-tisztító aknák beépítésével.
Az alapvezetékeket a terv szerinti csatorna szellőzők beépítésével ki kell 

szellőztetni !  

2.2.Gázellátó rendszer átalakítása:
A meglevő gáz üzemű hőtermelők elavult-, rossz műszaki állapotúak-, nyitott égésterű készülékek-, helyettük az épület energetikai felújítás utáni hőigényének megfelelő zárt égésterű-, modulációs szabályozású, energiatakarékos kondenzációs fali gázkazánok kerülnek beépítésre-, külső hőmérséklet függvényében vezérelt központi teljesítmény szabályozással-, tető fölé kivezetett égéstermék elvezetéssel.

A konyhai gázkészülékek megszüntetésre kerülnek, helyettük villamos üzemű tűzhelyek kerülnek beépítésre.

2.3.Központi fűtési rendszer átalakítása:

A helyiségek fűtését biztosító elavult műszaki állapotú-, acélcsöves-, öntöttvas tagos-radiátoros-, meleg vizes központi fűtési rendszert teljes egészében el kell bontani- és helyette korszerű-, préskötéssel szerelt szénacél vezeték hálózattal-, termo-szelepes automatikus helyi szabályozású fűtőtest szerelvényekkel ellátott beépített szelepes kompakt-acéllemez lapradiátorokkal, új- energia takarékos fűtési rendszert kell kialakítani.

A tervezett külső határoló szerkezetek megfelelnek a vonatkozó előírásoknak, 

az épület számított fűtési hőigénye 30,9 kW.

Az épület fűtési- és a használati meleg víz termelési hőigényének ellátására,

az üzembiztonság érdekében-, két darab 26kW egység teljesítményű kondenzációs fali gázkazánt tervezünk beépíteni, külső hőmérséklet függő központi teljesítmény szabályozással.

A fűtési rendszert használatba vétel előtt hidraulikailak be kell szabályozni !
2.4.Szellőzés-, friss levegő ellátás:

Az épület helyiségei természetes szellőzésűek-, a helyiségek szellőztetése a meglevő és tervezett nyílászárókon keresztül biztosított-, a belsőteres helyiségek- és a konyha tűzhelyek környezetének szellőzésének biztosítására ventilátoros elszívásos szellőzést kell kialakítani az elszívott levegő külső térbe kivezetésével.

A fokozott légzárású nyílászáró beépítés miatt a konyha szellőző használata közben a lég utánpótlást ablaknyitással kell biztosítani !

3.Általános előírások:

A kivitelezést az alkalmazott technológiákban járatos, megfelelő szakképzettségű és szakmai tapasztalattal rendelkező szakemberre kell bízni !
A kivitelezés során be kell tartani a csővezeték rendszerek technológiai előírásait.

A műanyagcsövek fektetésénél figyelembe kell venni a műanyagcső nagyobb mértékű hőtágulását, a nyomvonalat úgy kell kialakítani, hogy a csőben káros feszültségek ne keletkezzenek.

A szabadon szerelt hidegvíz vezetékeket a páralecsapódás ellen, párazáró csőhéj hőszigeteléssel kell folytonosan ellátni.

Használatba vétel előtt az ivóvíz vezeték hálózatot ki kell fertőtleníteni.

A vezetékeket csak sikeres nyomáspróba és a vezeték nyomvonalak helyének pontos dokumentálása után szabad eltakarni.

A beépítésre kerülő gépészeti berendezések zajszintje meg kell feleljen a beépítési környezetre vonatkozó megengedett zajszinteknek. 

A tervtől eltérni csak a Megbizó, a Szolgáltató és a Tervező előzetes jóváhagyása esetében, az előzetes egyeztetés mértékében szabad !

Az épületgépészeti vezetékeket és berendezési tárgyakat be kell kötni az EPH rendszerbe!

A kivitelezésnél betartandók az OTÉK, GMBE, MSZ-04-132, MSZ-04-134, 

MSZ04-140 a Szolgáltatók technológiai utasításai-, valamint a munka-, tűz- és környezetvédelmi rendeletek előírásai !

A hidraulikai- és fűtési rendszereket üzembe helyezés előtt hidraulikailag és hőtechnikailag be kell szabályozni.

Használatba vételkor az üzemeltetőt ki kell oktatni az épületgépészeti rendszerek biztonságos és gazdaságos üzemeltetésére.

A tervezett gépészeti vízvezetékek és berendezések fagyveszélyesek, télen a fűtési rendszert, minimum fagyvédelmi funkcióban folyamatosan üzemeltetni kell, teljes leállítás esetén a fűtési rendszert fagyálló folyadék-víz keverékkel kell feltölteni, az ivóvíz vezeték hálózatot és berendezéseket vízteleníteni kell.

Szolnok, 2018.01.hó.                                                  Virágos Csaba

                                                                               épületgépész tervező

